ซับน้ำตาราชประสงค์อุ้มรายย่อย2พันแห่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ครม. อนุมัติช่วยเอสเอ็มอีตั้งแต่แยกราชประสงค์ ผ่านฟ้า ยันถนนสุขุมวิท พร้อมผ่อนผันการชำระภาษีอย่างน้อย 2 เดือน หลังม็อบยุติ
นายกรณ์ จาติกวณิช รมว.คลัง เปิดเผยว่า คณะรัฐมนตรี (ครม.) เห็นชอบมาตรการช่วยเหลือผู้ประกอบการ พนักงาน ที่ได้รับผลกระทบกับการชุมนุม ในวงเงินสินเชื่อจากธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) 5,000 ล้าน บาท ช่วยเหลือเอสเอ็มอี 2,000 ราย ให้กู้รายละไม่เกิน 3 ล้านบาท อัตราดอกเบี้ยพิเศษเอ็มแอลอาร์ลบ 3% ระยะเวลาการชำระหนี้ 5 ปี ปลอดชำระเงินต้น 1 ปีแรก 
“ผู้ที่มีสิทธิได้รับเงินกู้ต้องเป็นผู้ประกอบการที่อยู่บริเวณถนนผ่านฟ้าลีลาศ สี่แยกราชประสงค์ และบางส่วนบนถนนสุขุมวิท บริเวณใกล้บ้านพักของนายกรัฐมนตรี” นายกรณ์ กล่าว
สำหรับหลักประกันตามแนวทางที่กำหนด คือ ที่ดิน ที่ดินพร้อมสิ่งปลูกสร้าง สิ่งปลูกสร้าง อาคารชุด ห้องชุด เครื่องจักร อุปกรณ์ การรับโอนสิทธิการเช่าในอสังหาริมทรัพย์ของที่ราชพัสดุของกรมธนารักษ์ บุคคลธรรมดา หรือนิติบุคคล การค้ำประกันไขว้ โดยผู้ขอสินเชื่อตั้งแต่ 2รายขึ้นไป ต้องยื่นขอสินเชื่อพร้อมกันและค้ำประกันให้กันและกัน
ทั้งนี้ ให้เป็นอำนาจหน้าที่ของเอสเอ็มอีแบงก์ในการอนุมัติวงเงินสินเชื่อต่อราย รวมถึงยังให้เอสเอ็มอีแบงก์แยกบันทึกบัญชีการดำเนินงานตามโครการนี้ออกจากการดำเนินงานปกติ เพื่อขอรับการชดเชยความเสียหายที่อาจจะเกิดขึ้นในอนาคตจากรัฐบาล 
นอกจากนี้ ครม. ยังเห็นชอบมาตรการช่วยเหลือของกรมสรรพากร ที่จะผ่อนผันระยะเวลาการชำระภาษีของผู้ประกอบการออกไป เพื่อให้สภาพคล่องของบริษัทดีขึ้น โดยการยื่นเสียภาษีนิติบุคคลล่าช้าจะไม่เสียค่าปรับไปจนถึงวันที่ 30 ก.ย. 2553 ในส่วนของการเสียภาษีมูลค่าเพิ่ม ที่ต้องชำระภายในวันที่ 15 ของเดือนถัดไป และการชำระภาษีนิติบุคคลทุกวันที่ 7 ของเดือนถัดไป ให้ไปชำระหลังจาก 2 เดือน ที่ม็อบยุติการชุมนุม 
นายกรณ์ กล่าวว่า สำหรับมาตรการช่วยเหลือลูกจ้างรายวัน ทาง ครม. มอบหมายให้เป็นหน้าที่ของกระทรวงแรงงานไปคิดหามาตรการจ่ายเงินช่วยเหลือ ซึ่งยังไม่ได้ข้อยุติในการประชุม
ก่อนหน้านี้นายไพฑูรย์ แก้วทอง รมว.แรงงาน กล่าวว่า ได้มีข้อเสนอในการช่วยเหลือพนักงานแยกราชประสงค์ที่ตกงานหรือรายได้ลดลง ด้วยการจ่ายเงินชดเชยการเสียรายได้จำนวน 3,000 บาทต่อราย นอกเหนือจากการรับเงินชดเชยตามกฎหมายแรงงานมาตรการช่วยเหลือสภาพคล่องเอสเอ็มอี ย่านราชประสงค์ และพื้นที่ใกล้เคียง วงเงิน 5 พันล้านบาทโดยธนาคารพัฒนาวิสาหกิจขนาดกลางและขนาดย่อมหรือเอสเอ็มอีแบงก์เป็นผู้ให้สินเชื่อทั้งจำนวน โดยให้กู้เพื่อเป็นเงินทุนหมุนเวียนรายละไม่เกิน 5 ล้านบาท 
สิ้นสุดคำขอสินเชื่อภายในวันที่ 31 ธันวาคม 2553 หรือเมื่อเต็มวงเงิน ระยะเวลาการกู้ยืมสูงสุดไม่เกิน 5 ปี อัตราดอกเบี้ยเอ็มแอลอาร์ลบ 3% ต่อปี ตลอดระยะเวลาให้กู้ยืม โดยปีแรกจ่ายเฉพาะดอกเบี้ย ไม่ต้องจ่ายคืนเงินต้น โดยใช้
นอกจากนั้น ผู้ประกอบการที่ได้รับผลกระทบจากการชุมนุม ซึ่งจะยื่นแบบชำระภาษีเงินได้นิติบุคคลของรอบระยะเวลาบัญชีที่สิ้นสุดวันที่ 31 ธ.ค. 2552 และต้องยื่นชำระภาษีภายในวันที่ 30 พ.ค. 2553 โดยต้องเป็นรายที่ผ่านการกลั่นกรองจากคณะกรรมการที่กระทรวงการคลังจะได้จัดตั้ง กรมสรรพากรจะขยายเวลาให้ผู้ประกอบการสามารถยื่นเสียภาษีเงินได้นิติบุคคลออกไปจนถึงวันที่ 30 ก.ย. 2553
รวมถึงการขยายระยะเวลาการยื่นแบบภาษีมูลค่าเพิ่ม (ภ.พ.30) ซึ่งปกติกำหนดให้ชำระภายในวันที่ 15 ของเดือนถัดไป เห็นสมควรขยายการยื่นแบบออกไป 2 เดือน นับจากวันสิ้นสุดชุมนุม โดยจะมีการพิจารณาสำหรับการยื่นคำร้องเฉพาะราย
สำหรับการการยื่นแบบภาษีเงินได้หัก ณ ที่จ่าย (ภ.ง.ด.1 , ภ.ง.ด.3) ซึ่งปกติกำหนดให้ชำระภายในวันที่ 7 ของเดือนถัดไปเห็นสมควรขยายเวลาการยื่นแบบออกไป 2 เดือนนับจากวันสิ้นสุดวันชุมนุม โดยจะมีการพิจารณาสำหรับการยื่นคำร้องเฉพาะราย